[{"text_idx": "#000001", "text": "Daeth miloedd i Sioe Flynyddol Brynbuga ar ddydd Sadwrn 9fed Medi ar gyfer diwrnod bendigedig i\u2019r teulu. Yn ystod y diwrnod hynod o heulog, roedd pabell Cyngor Sir Fynwy yn fwrlwm o weithgarwch."}, {"text_idx": "#000002", "text": "Cynigiwyd gweithgareddau crefft am ddim yn seiliedig ar thema bywyd gwyllt a phaentio wynebau ochr yn ochr a\u0302 chymorth costau byw ac ardal ar gyfer bwydo a newid babanod. Roedd ti\u0302m Maethu Cymru hefyd wrth law i drafod sut y gallwch chi helpu i roi dyfodol disglair i blentyn o Sir Fynwy."}, {"text_idx": "#000003", "text": "Roedd y Siop Ailddefnyddio yn cynnig cyfle i ymwelwyr ddod o hyd i fargeinion a rhoi bywyd newydd i eitemau a thrugareddau. Mae\u2019r arian a wneir gan yr eitemau ail-law hyn yn mynd tuag at ariannu plannu coed o amgylch Sir Fynwy, sy\u2019n rhan hanfodol o\u2019r camau gweithredu eang i helpu gyda\u2019r Argyfwng Hinsawdd."}, {"text_idx": "#000005", "text": "Ar fwrdd arall, darparodd Partneriaeth Grid Gwyrdd Gwent wybodaeth ar sut mae seilwaith gwyrdd yn hanfodol i fynd i\u2019r afael ag argyfyngau natur, newid yn yr hinsawdd ac iechyd. Drwy gydol y dydd, gallai ymwelwyr gymryd rhan mewn ge\u0302m olwyn Troelli i Ennill, lle\u2019r oedd gwobrau\u2019n cynnwys hadau blodau gwyllt a choed mewn potiau."}, {"text_idx": "#000006", "text": "Yn ystod y dydd, cafodd ymwelwyr a\u0302\u2019r babell eu diddanu gan adloniant amrywiol a oedd yn cynnwys yr hynod dalentog Kitsch & Sync, Louby Lou a oedd yn adrodd straeon ar thema gwenyn a\u2019r diddanwr dwyieithog Halibalw Miwsig."}, {"text_idx": "#000008", "text": "\u201cRoedd gweld cymaint o bobl yn manteisio ar y cyfle i brynu eitemau o\u2019r Siop Ailddefnyddio yn wych. Gyda\u2019r Argyfwng Hinsawdd presennol, mae\u2019n wych gweld yr eitemau hyn yn cael eu defnyddio eto. Diolch i bawb a ddaeth i\u2019r babell fawr. Mae Gw\u0302yl Fwyd y Fenni y penwythnos yma, ac rydym yn edrych ymlaen at groesawu pobl i ardal hardd y Fenni. Os ydych yn ystyried faethu, bydd ein ti\u0302m wedi\u2019i leoli yn yr Hyb Cymunedol drws nesaf i fynedfa Neuadd y Farchnad. Byddem wrth ein bodd yn eich gweld.\u201d"}]